Sirkuset ble startet våren 1929 av Rudolf Berny Barthel. Det opphørte under andre verdenskrig etter at Norge ble okkupert i 1940. Man ville ikke på noen måte samarbeide med de tyske myndighetene. Sirkuset startet opp etter krigen i 1946. I etterkrigsårene og i noen tiår fremover var sirkusforestillinger umåtelig populære, og Cirkus Berny holdt koken i over tredve år. 1979 ble siste sesong for en stund, men i 1984 var de igjen på turné. Etter dette har det ikke vært ordinær sirkusdrift.